[{"text_idx": "#000000", "text": "Artes Mundi 9 yn cyhoeddi agoriad rhithwir ym mis mawrth a digwyddiadau"}, {"text_idx": "#000002", "text": "Digwyddiadau arddangosfa ddigidol yn agor:\ni ddilyn pan fydd cymru yn Haen 2"}, {"text_idx": "#000003", "text": "Oherwydd yr heriau parhaus a achosir gan COVID-19, bydd gwobr gelfyddyd gyfoes ryngwladol fwyaf y DU Artes Mundi 9 bellach yn agor yn rhithwir Ddydd Llun 15 Mawrth 2021. Bydd cynulleidfaoedd yn gallu mwynhau\u2019r arddangosfa i ddechrau drwy deithiau tywys fideo o gyflwyniad pob artist ynghyd a\u0302 dogfennau ffotograffig llonydd o fewn amgylchedd oriel. Er nad yw\u2019r dyddiad agor yn hysbys ar hyn o bryd ac yn ddibynnol ar lawer o amgylchiadau allanol, bydd enillydd Gwobr Artes Mundi 9 yn cael ei gyhoeddi yn ddigidol Mai 2021. Bydd arddangosfa Artes Mundi 9 yn agor i\u2019r cyhoedd pan fydd Cymru\u2019n dychwelyd i gyfyngiadau Haen 2 ac ymweliadau personol yn bosibl."}, {"text_idx": "#000004", "text": "Fel rhan o arlwy digidol newydd Artes Mundi, bydd rhaglen gyhoeddus gadarn yn lansio ar-lein law yn llaw a\u0302\u2019r arddangosfa, wedi\u2019i strwythuro ar ffurf cyfres o sgyrsiau, podlediadau, gweithgareddau a digwyddiadau ffrydio byw ac y gellir eu lawrlwytho. Gan ddechrau gyda thrafodaethau panel, bydd y rhain yn rhoi cipolwg fwy treiddgar ar arfer, syniadau, myfyrdodau a meddylfryd pob un o\u2019r artistiaid ar y rhestr fer a\u2019u gwaith."}, {"text_idx": "#000010", "text": "Cynhelir y sgyrsiau ddwywaith y mis ar Zoom a\u2019u cyflwyno mewn partneriaeth a\u0302 Phrifysgol Metropolitan Caerdydd, a bydd y trafodaethau\u2019n rhad ac am ddim i bawb gyda\u2019r cyntaf yn cael ei lansio ddydd Iau 11 Mawrth am 8pm GMT. Dan gadeiryddiaeth beirniad Artes Mundi 9 Rachel Kent, Prif Guradur Amgueddfa Celfyddyd Gyfoes Awstralia, bydd yn cynnwys yr artist ar y rhestr fer Firelei Ba\u0301ez mewn sgwrs a\u0302 Dr Francesca Sobande, darlithydd Astudiaethau Cyfryngau Digidol ym Mhrifysgol Caerdydd gyda ffocws arbennig ar ddiwylliant digidol, hunaniaeth ddu a diaspora, ffeministiaeth, a diwylliant poblogaidd, ac artist ac ymchwilydd o Gaerdydd, a aned yn Trinidad, Dr Ade\u0301o\u0323la\u0301 Dewis. Bydd y sgyrsiau\u2019n cael eu cynnal yn fyw, ac yna ar gael fel podlediadau drwy wefan Artes Mundi."}, {"text_idx": "#000014", "text": "Cyhoeddir rhagor o fanylion am y rhain a\u2019r amrywiaeth eang o ddigwyddiadau a gweithgareddau rhaglenni cyhoeddus eraill ar-lein ac sy\u2019n cael eu ffrydio\u2019n fyw yn ystod yr wythnosau nesaf."}]